ได้มีโอกาสรีวิวซะที สำหรับข้าวซอยร้านนี้ ร้านตั้งอยู่ในตัวชุมชนแม่หล่าย อ.เมือง จ.แพร่ เมื่อคราก่อนยังไม่มีถนน101 สายเลี่ยงยันตรกิจโกศลตัดผ่าน ถนนเส้นนี้ถือเป็นเส้นหลักที่จะขึ้นไปยัง จ.น่าน จ.พะเยา จ.เชียงราย เลย แต่ด้วยข้อจำกัดของบ้านเรือนในชุมชนจึงไม่อาจขยายถนนได้ ทางหลวงแผ่นดิน 101 เลยถูกตัดให้เลี่ยงออกจากตัวชุมชนแม่หล่ายเช่นในปัจจุบัน ร่ายมาซะยาว
ขอแนะนำในส่วนของเมนูเด็ดที่นี่ จะเป็นข้าวซอยไก่ ขาไก่ตุ๋นได้ที่เปื่อยกำลังดี  หรือใครชอบหมูก็จะมีข้าวซอยหมูหมักไว้คอยบริการ ร้านนี้ไม่มีเมนูเนื้อนะครับ เมนูอื่นๆก็จะเป็นก๋วยเตี๋ยวน้ำใส แต่เคยทานแล้วส่วนตัวไม่อร่อยสำหรับก๋วยเตี๋ยวร้านนี้ ที่ขึ้นชื่อและขอแนะนำคงจะเป็นข้าวซอย เสริฟพร้อมเครื่องเคียง ผักดอง หอมแดง มะนาว ปรุงรสตามใจชอบ  สำหรับผมแล้วจะไม่ปรุงแต่งมากมายให้เสียรส แค่เติมพริกนิดหน่อย รสชาติก็ok ละ  ใครสัญจรขึ้นเหนือ ล่องใต้ หากอยากลิ้มลองของอร่อยเมืองแพร่สามารถเบี่ยงออกจาก 101หลัก เข้าสู่ตัวชุมชนแม่หล่ายได้ครับ
แม่หล่ายมีของกิน ของฝาก อยู่หลายร้าน หากมีโอกาสต้องแวะมาครับ